SĒDES PROTOKOLA PIELIKUMS

2022.gada 2.marts protokols Nr. **8**.

**LĒMUMS Nr. 26.**

**Par ēdināšanas apmaksu Ķekavas novada izglītības iestāžu izglītojamajiem**

Izskatot jautājumu par ēdināšanas apmaksu Ķekavas novada izglītības iestāžu izglītojamajiem, **konstatēts:**

1. Ķekavas novada dome 2020. gada 14. maijā pieņēma lēmumu “Par ēdināšanas apmaksu Ķekavas novada izglītības iestāžu izglītojamiem” (Nr.20, protokols Nr.16), saskaņā ar kuru no Ķekavas novada pašvaldības budžeta līdzekļiem tiek segti:
	1. 1,61 *euro* par pusdienu ēdienreizi (t.sk. valsts budžeta līdzekļi Ministru kabineta 2019.  gada 10. decembra noteikumos Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” noteiktā apmērā) visiem izglītojamajiem, kuri Ķekavas novada administratīvajā teritorijā apgūst pamatizglītības programmu *1.–4. klasē* vispārējās izglītības iestādēs;
	2. 1,61 *euro* par pusdienu ēdienreizi visiem izglītojamajiem, bez ģimeņu materiālā stāvokļa izvērtējuma, kuri Ķekavas novada administratīvajā teritorijā apgūst pamatizglītības programmu 5. un 6. klasē vispārējās izglītības iestādēs;
	3. 1,61 *euro* par pusdienu ēdienreizi visiem izglītojamajiem no daudzbērnu ģimenēm, bez ģimeņu materiālā stāvokļa izvērtējuma, ja ģimenes dzīvesvieta ir deklarēta Ķekavas novada administratīvajā teritorijā un izglītojamais apgūst pamatizglītības programmu 7.-9.klasē vispārējās izglītības iestādēs Ķekavas novada administratīvajā teritorijā;
	4. 1.00 *euro* dienā, kā piemaksu pie ēdināšanas izmaksām, katram obligātās pirmsskolas izglītības sagatavošanas vecuma izglītojamam no daudzbērnu ģimenēm, kuri apgūst normatīvajos aktos noteiktā kārtībā licencētu pirmsskolas izglītības programmu pašvaldības izglītības iestādēs vai privātās izglītības iestādēs, bez ģimeņu materiālā stāvokļa izvērtējuma, ja ģimenes dzīvesvieta ir deklarēta Ķekavas novada administratīvajā teritorijā.
2. Baldones novada dome 2021. gada 23. februārī pieņēma lēmumu “Par atbalstu ēdināšanas pakalpojuma nodrošināšanai izglītojamajiem, kuri izglītību iegūst Baldones novada izglītības iestādēs” (Nr. 15, protokols Nr. 3), saskaņā ar kuru tika noteikts:
	1. segt starpību starp ēdināšanas pakalpojuma sniedzēja noteikto summu un Ministru kabineta 2019. gada 10. decembra noteikumiem Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” noteikto budžeta līdzekļu apmēru izglītojamo ēdināšanai;
	2. sākot ar 2021. gada 1. janvāri nodrošināt Baldones novada pašvaldības finansētas brīvpusdienas visiem 5. - 12. klašu skolēniem, kuri apmeklē Baldones novada vispārizglītojošās izglītības iestādes.
3. Ķekavas novada dome 2021. gada 22. decembrī pieņēma lēmumu “Par ēdināšanas izmaksu 1.00 *euro* dienā apmaksu Ķekavas novada administratīvajā teritorijā deklarētajiem izglītojamajiem, kuri apgūst normatīvajos aktos noteiktā kārtībā licencētu pirmsskolas izglītības programmu Ķekavas novada pašvaldības izglītības iestādē vai privātā izglītības iestādē” (Nr. 55, protokols Nr. 24/2021) ar kuru nolēma:
	1. atcelt Ķekavas novada domes 2020. gada 14. maija lēmuma “Par ēdināšanas apmaksu Ķekavas novada izglītības iestāžu izglītojamajiem” (Nr. 20, protokols Nr. 16) lemjošās daļas 1.4. apakšpunktu;
	2. apmaksāt ēdināšanas izmaksas 1.00 *euro* dienā, kā piemaksu pie ēdināšanas izmaksām katram obligātās pirmsskolas izglītības sagatavošanas vecuma izglītojamam, kurš apgūst normatīvajos aktos noteiktā kārtībā licencētu pirmsskolas izglītības programmu Ķekavas novada pašvaldības izglītības iestādē vai privātā izglītības iestādē, bez ģimenes materiālā stāvokļa izvērtēšanas, ja ģimenes dzīvesvieta ir deklarēta Ķekavas novada administratīvajā teritorijā.
	3. apmaksāt ēdināšanas izmaksas 1.00 *euro* dienā, kā piemaksu pie ēdināšanas izmaksām katram 1,5 līdz 4 gadu vecuma sasniegušam izglītojamam no daudzbērnu ģimenēm, kurš apgūst normatīvajos aktos noteiktā kārtībā licencētu pirmsskolas izglītības programmu Ķekavas novada pašvaldības izglītības iestādē vai privātā izglītības iestādē, bez ģimenes materiālā stāvokļa izvērtēšanas, ja ģimenes dzīvesvieta ir deklarēta Ķekavas novada administratīvajā teritorijā.
4. Saskaņā arMinistru kabineta 2019. gada 10. decembra noteikumu Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 3. punktā noteikto no 2020. gada 1. janvāra valsts budžeta līdzekļu apmērs vienam izglītojamam valsts izglītības iestādēs ir 1,42 *euro* dienā, bet pašvaldību un privātajās izglītības iestādēs - 0,71 *euro* dienā.
5. Pašvaldības 2022. gada budžetā ir plānoti finanšu līdzekļi izglītojamo ēdināšanai, ņemot vērā Ķekavas novada domes 2020. gada 14. maija lēmumu Nr. 20 “Par ēdināšanas apmaksu Ķekavas novada izglītības iestāžu izglītojamiem” (protokols Nr.16) un Baldones novada domes 2021. gada 23. februāra lēmumu Nr. 15 “Par atbalstu ēdināšanas pakalpojuma nodrošināšanai izglītojamajiem, kuri izglītību iegūst Baldones novada izglītības iestādēs” (protokols Nr. 3).

Ņemot vērā iepriekš minēto, lai nodrošinātu vienādu atbalstu visiem Ķekavas novada izglītības iestāžu izglītojamajiem, lai sekmētu izglītojamo fizisko attīstību un veselību, nodrošinot veselīgu uzturu un sniegtu atbalstu ģimenēm, kā arī ņemot vērā Ķekavas novada pašvaldības 2022. gada budžeta iespējas,

**Pamatojoties** uz:

* likuma “Par pašvaldībām” 15. panta pirmās daļas 4. punktu un 21. panta pirmās daļas 23. punktu;
* Izglītības likuma 17. panta trešās daļas 11. punktu;
* Bērnu tiesību aizsardzības likuma 66. panta otrās daļas 1. punktu;
* kā arī, ņemot vērā Ķekavas novada domes Izglītības, kultūras un sporta komitejas 2022. gada 23. februāra atzinumu, Finanšu komitejas 2022. gada 24. februāra sēdes atzinumu,

**Atklāti balsojot**

ar **15** balsīm "Par" (Agnese Geduševa, Andris Ceļmalnieks, Andris Vītols, Dace Cīrule, Edgars Brigmanis, Gatis Līcis, Inese Jēkabsone, Ineta Romanovska, Juris Žilko, Karina Putniņa, Kristīne Legzdiņa, Rihards Gorkšs, Valts Variks, Viktorija Baire, Voldemārs Pozņaks),

"Pret" – **nav**, "Atturas" – **1** (Aigars Vītols),

**Ķekavas novada dome NOLEMJ:**

1. Apmaksāt ēdināšanas izmaksas, kur ēdināšanu nodrošina ārpakalpojuma sniedzējs, atbilstoši iepirkuma procedūras rezultātiem, bet ne vairāk kā:
	1. *1,80* *euro* par pusdienu ēdienreizi (t.sk. valsts budžeta līdzekļi Ministru kabineta 2019. gada 10. decembra noteikumos Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” noteiktā apmērā) visiem izglītojamajiem, kuri Ķekavas novada administratīvajā teritorijā apgūst pamatizglītības programmu *1. - 4. klasē* vispārējās izglītības iestādēs;
	2. *1,80* *euro* par pusdienu ēdienreizi visiem izglītojamajiem, bez ģimeņu materiālā stāvokļa izvērtējuma, kuri Ķekavas novada administratīvajā teritorijā apgūst pamatizglītības programmu *5. un 6. klasē* vispārējās izglītības iestādēs;
	3. *1,00* *euro* kā piemaksu pie ēdināšanas izmaksām  par pusdienu ēdienreizi visiem izglītojamajiem no daudzbērnu ģimenēm, bez ģimeņu materiālā stāvokļa izvērtējuma, ja ģimenes dzīvesvieta ir deklarēta Ķekavas novada administratīvajā teritorijā un izglītojamais apgūst pamatizglītības programmu *7. - 12. klasē* vispārējās izglītības iestādēs Ķekavas novada administratīvajā teritorijā;
	4. *1.00 euro* dienā, kā piemaksu pie ēdināšanas izmaksām katram obligātās pirmsskolas izglītības sagatavošanas vecuma izglītojamam, kurš apgūst normatīvajos aktos noteiktā kārtībā licencētu pirmsskolas izglītības programmu Ķekavas novada pašvaldības izglītības iestādē vai privātā izglītības iestādē, bez ģimenes materiālā stāvokļa izvērtēšanas, ja ģimenes dzīvesvieta ir deklarēta Ķekavas novada administratīvajā teritorijā;
	5. *1.00 euro* dienā, kā piemaksu pie ēdināšanas izmaksām katram pusotra līdz piecu gadu vecuma sasniegušam izglītojamam no daudzbērnu ģimenēm, kurš apgūst normatīvajos aktos noteiktā kārtībā licencētu pirmsskolas izglītības programmu Ķekavas novada pašvaldības izglītības iestādē vai privātā izglītības iestādē, bez ģimenes materiālā stāvokļa izvērtēšanas, ja ģimenes dzīvesvieta ir deklarēta Ķekavas novada administratīvajā teritorijā.
2. Noteikt, ka ēdināšanas izmaksas izglītojamajiem, kuri apgūst normatīvajos aktos noteiktā kārtībā licencētu pirmsskolas izglītības programmu Ķekavas novada pašvaldības izglītības iestādē un ēdināšanu nodrošina ārpakalpojuma sniedzējs, tiek apmaksātas atbilstoši iepirkuma procedūras rezultātiem, bet ne vairāk kā:
	1. *2,93* *euro* dienā bērniem vecumā no 1 līdz 2 gadiem;
	2. *3,05* *euro* dienā bērniem vecumā no 3 līdz 6 gadiem.
3. Noteikt, ka ēdināšanas izmaksas no pašvaldības budžeta tiek segtas, veicot norēķinus par faktiski saņemtajiem ēdināšanas pakalpojumiem.
4. Ķekavas novada pašvaldības Izglītības, kultūras un sporta pārvalde ir atbildīga par šī lēmuma izpildi.
5. Ar šī lēmuma spēkā stāšanās brīdi spēku zaudē:
	1. Ķekavas novada domes 2020. gada 14. maija lēmums Nr. 20 “Par ēdināšanas apmaksu Ķekavas novada izglītības iestāžu izglītojamiem” (protokols Nr.16);
	2. Baldones novada domes 2021. gada 23.  februāra lēmums Nr. 15 “Par atbalstu ēdināšanas pakalpojuma nodrošināšanai izglītojamajiem, kuri izglītību iegūst Baldones novada izglītības iestādēs” (protokols Nr. 3);
	3. Ķekavas novada domes 2021. gada 22. decembra lēmums Nr. 55 “Par ēdināšanas izmaksu 1,00 *euro* dienā apmaksu Ķekavas novada administratīvajā teritorijā deklarētajiem izglītojamajiem, kuri apgūst normatīvajos aktos noteiktā kārtībā licencētu pirmsskolas izglītības programmu Ķekavas novada pašvaldības izglītības iestādē vai privātā izglītības iestādē” (protokols Nr. 24/2021).
6. Šis lēmums stājas spēkā ar 2022. gada 1. jūniju.

Sēdes vadītājs: (\*PARAKSTS) J.Žilko